दिल्ली: सोशल डिस्टेंसिंग के नियम का उल्लंघन करने पर नरेला का साप्ताहिक बाजार बंद
उत्तरी दिल्ली के नरेला इलाके में कोविड-19 महामारी के कारण लागू सामाजिक दूरी के नियम का उल्लंघन करने पर मंगलवार को साप्ताहिक बजार को बंद करने का आदेश दिया गया।
नई दिल्ली: उत्तरी दिल्ली के नरेला इलाके में कोविड-19 महामारी के कारण लागू सामाजिक दूरी के नियम का उल्लंघन करने पर मंगलवार को साप्ताहिक बजार को बंद करने का आदेश दिया गया। उल्लेखनीय है कि सोमवार को करीब पांच महीने के बाद दिल्ली में साप्ताहिक बाजारों को एहतियाती उपायों के साथ खोलने की अनुमति दी गई थी।अधिकारियों ने बताया कि नरेला में मंगलवार को साप्तहिक बाजार बंद कर दिया गया क्योंकि सामाजिक दूरी के आदेश का पालन नहीं हो रहा था।अधिकारियों ने परीक्षण के आधार पर 30 अगस्त तक साप्ताहिक बाजारों को खोलने की अनुमति दी है।